open-index/open-wikipedia-markdown huggingface dataset:
আসবাবপত্র

থাম্ব|আসবাবপত্র**আসবাবপত্র** বলতে সেই সব বস্তুকে বোঝায় যা মানুষের বিভিন্ন কাজে (যেমন: শোয়া, বসা) সাহায্য করে ও আরামদায়ক করে।
তাছাড়া বিশেষ কিছু কাজ (যেমন:লেখা, পড়া) করার জন্য কোনো কিছুকে আনুভূমিক উচ্চতায় আনতে কিছু আসবাব সাহায্য করে।আবার ঘরের নানা সামগ্রি সাজিয়ে রাখতে আসবাব ব্যবহার করা হয় । কাঠ ,বাশ ,প্লাস্টিক ইত্যাদি উপাদান আসবাবপত্র তৈরি করতে প্রয়োজন। কারুকাজ এর মাধ্যমে আসবাবপত্র কে সুন্দর ও মনোরম করা হয়।

## ইতিহাস
একটি গবেষণায় বলা হয়েছে প্রায় ত্রিশ হাজার বছর আগ থেকে মানুষ কাঠ ,পাথর ইত্যাদির সাহায্য আসবাব তৈরি শিখেছে।
স্কটল্যান্ডের ৫ হাজার বছর পুরোতন সভ্যতায় নানা ধরনের পাথরের আসবাব পাওয়া গেছে।প্রাচীন মিশরীয়রা যে নানারকম আসবাবপত্র ব্যবহার করত তার প্রমাণ পাওয়া গেছে।
## আসবাবপত্রের প্রকার
### সাধারণ আসবাবপত্র
* **[[বিছানা]]** - মানুষের ঘুমানর জন্য তৈরি একটা আসবাব।এতে জাজিম বা তোষক দিয়ে তার উপর চাদর দিয়ে শোয়া হয় ।
* **[[চেয়ার]]** - বসার জন্য এ আসবাব তৈরি হয়েছে।বর্তমানে কাঠ ও প্লাস্টিক দিয়ে চেয়ার তৈরি হয়।
* **[[টেবিল]]** - লেখা, পড়া, খাওয়া ইত্যাদি কাজের জন্য টেবিল তৈরি হয়েছে। কাজের সুবিধার জন্য এটি কোনো কিছু কে আনুভূমিক উচ্চতায় আনতে সাহায্য করে।

### দেশি আসবাবপত্র
বাংলাদেশ বা বাংলা অঞ্চলে আসবাব বলতে সাধারণত বাংলার গ্রাম দেশের মানুষের নিজেদের জন্য তৈরি আসবাব।
যেমন: খাট,বিছানা(কারুকাজ মণ্ডিত )এগুলো বাংলার মানুষের সংস্কৃতির সঙ্গে জড়িয়ে থাকে।

## কাঠের প্রকার
বিভিন্ন প্রকার উপাদান আসবাব তৈরিতে ব্যবহৃত হলেও কাঠই প্রধান উপাদান। প্রায় সব রকমের কাঠ আসবাব তৈরিতে ব্যবহার হয় । শক্ত ও নরম উভয় প্রকার কাঠ ব্যবহার উপযোগি। তবে শক্ত কাঠ বেশি ভাল । ওক, মেহগনি, চেরি ইত্যাদি গাছে শক্ত কাঠ পাওয়া যায়।

## তথ্যসূত্র


বিষয়শ্রেণী:শোভাবর্ধক শিল্পকলা
বিষয়শ্রেণী:গৃহ
বিষয়শ্রেণী:শিল্পসংক্রান্ত নকশা প্রণয়ন
বিষয়শ্রেণী:গৃহস্থালী জিনিসপত্র
নাসাপ্রদাহ

**নাসাপ্রদাহ** (ইংরেজি rhinitis বা coryza) বলতে মানব নাকের ভিতরের শ্লেষ্মাঝিল্লির জ্বালাপোড়া ও প্রদাহকে বোঝায়। সাধারণ উপসর্গগুলির মধ্যে বদ্ধ নাক, নাসাস্রাব (নাক দিয়ে পানি পড়া), হাঁচি ও পশ্চাৎ-নাসাস্রাব (নাকের পিছন দিয়ে গলায় শ্লেষ্মা পড়া)।

ভাইরাস, ব্যাকটেরিয়া, উত্তেজক পদার্থ ও অতিপ্রতিক্রিয়া বা অ্যালার্জি সৃষ্টিকারক পদার্থের কারণে (সাধারণত বায়ুবাহিত অতিপ্রতিক্রিয়া সৃষ্টিকারক বা অ্যালার্জেন যেমন পরাগরেণু বা পশুর লোমের খুশকি) নাসাপ্রদাহ হতে পারে।  অতিপ্রতিক্রিয়াজনিত নাসাপ্রদাহের কারণে আরও কিছু উপসর্গ দেখা যেতে পারে, যেমন হাঁচি, নাক চুলকানি, কাশি, মাথাব্যথা, ক্লান্তি, অস্বাচ্ছন্দ্য বোধ এবং বোধশক্তি হ্রাস। উপরন্তু, অতিপ্রতিক্রিয়া সৃষ্টিকারকগুলি (অ্যালার্জেনগুলি) চোখ আক্রমণ করতে পারে ফলে চোখে চুলকানি হতে পারে, চোখ লাল হয়ে যেতে পারে, চোখ থেকে জল বা পানি পড়তে পারে এবং চোখের চারপাশ ফুলে যেতে পারে। নাসাপ্রদাহের কারণে অনাক্রম্যতন্ত্রের প্রতিক্রিয়ার ফলে বিপুল পরিমাণে শ্লেষ্মা উৎপাদিত হয়, যার ফলে নাক দিয়ে পানি পড়ে, নাক বন্ধ হয়ে যেতে পারে এবং পশ্চাৎনাসাস্রাব হতে পারে। অতিপ্রতিক্রিয়াজনিত নাসাপ্রদাহের ক্ষেত্রে নাকের মাস্ট কোষগুলির বি-দানাবদ্ধকরণের ফলে প্রদাহ হয়। যখন মাস্ট কোষগুলি বি-দানাবদ্ধ হয়, তখন তারা হিস্টামিন ও অন্যান্য রাসায়নিক পদার্থ নিঃসরণ করে। ফলে যে প্রদাহমূলক প্রক্রিয়াটি শুরু হয়, যাতে নাকের বাইরেও অন্যান্য উপসর্গ দেখা যায়, যেমন ক্লান্তিবোধ ও অস্বাচ্ছন্দ্যবোধ। সংক্রামক নাসাপ্রদাহের ক্ষেত্রে কদাচিৎ পরবর্তীতে ভাইরাসঘটিত বা ব্যাকটেরিয়াঘটিত ফুসফুস প্রদাহ (নিউমোনিয়া) হতে পারে। শ্বাসপথ থেকে ভাইরাস বা ব্যাকটেরিয়াকে বিতাড়ন করতে রোগী প্রায়ই হাঁচি দেয়।

নাসাপ্রদাহ খুবই সাধারণ একটি রোগ। অতিপ্রতিক্রিয়াজনিত (অ্যালার্জিজনিত) নাসাপ্রদাহ বিশ্বের কিছু কিছু দেশে অন্য দেশের তুলনায় বেশি পরিলক্ষিত হয়। মার্কিন যুক্তরাষ্ট্রে প্রতিবছর ১০-৩০% প্রাপ্তবয়স্ক অ্যালার্জিজনিত নাসাপ্রদাহে আক্রান্ত হয়। এদের মধ্যে আবার ৫০ থেকে ৭০ শতাংশের মধ্যেই অ্যালার্জিজনিত নয়, এমন সাধারণ নাসাপ্রদাহও হয়ে থাকে, এবং সেক্ষেত্রে এই রোগাবস্থাটিকে মিশ্র নাসাপ্রদাহ নামে ডাকা হয়।

## তথ্যসূত্র

## আরও দেখুন
* সর্দি-কাশি

## বহিঃসংযোগ

* Sinus Infection And Allergic Rhinitis 
* Specialist Library for ENT and Audiology Hay fever resources – online library of high quality research on hay fever and other ENT disorders

বিষয়শ্রেণী:প্রদাহ
বিষয়শ্রেণী:ভাইরাসজনিত রোগ
বিষয়শ্রেণী:ঊর্ধ্ব শ্বাসপথের রোগ
বিষয়শ্রেণী:নাকের রোগ
বিষয়শ্রেণী:অতিসংবেদনশীলতা বিজ্ঞান
বিষয়শ্রেণী:নাকের ব্যাধি
কে-পপ

থাম্ব|265x265পিক্সেল|কে-পপ সংগীতের উদাহরণ। IVN এর ২০২৩ সালের পারফর্মেন্স।
**কে-পপ** (), **কোরিয়ান জনপ্রিয় সঙ্গীতের** জন্য সংক্ষিপ্ত, দক্ষিণ কোরিয়ার সংস্কৃতির অংশ হিসেবে দক্ষিণ কোরিয়ায় উদ্ভূত জনপ্রিয় সঙ্গীতের একটি রূপ।  এটিতে বিশ্বের বিভিন্ন শৈলী এবং ধারা অন্তর্ভুক্ত রয়েছে, যেমন পপ, হিপ হপ, আরএন্ডবি, পরীক্ষামূলক, রক, জ্যাজ, গসপেল, রেগে, ইলেকট্রনিক নৃত্য, লোকজ, দেশজ, ডিস্কো এবং পাশ্চাত্য ধ্রুপদী ঐতিহ্যবাহী কোরীয় সঙ্গীতের মূলের রয়েছে।  "কে-পপ" শব্দটি ২০০০-এর দশকে জনপ্রিয় হয়ে ওঠে। পূর্বে, দক্ষিণ কোরীয় পপ সঙ্গীতকে ***গায়ো***  () বলা হত  যদিও "কে-পপ" দক্ষিণ কোরিয়ার সমস্ত জনপ্রিয় সঙ্গীত বা দেশের পপ সঙ্গীতের জন্য একটি সাধারণ শব্দ হতে পারে, এটি প্রায়শই কোরীয় সঙ্গীত এবং দেশের বিনোদন এবং আইডল শিল্পের সাথে যুক্ত শিল্পীদের জন্য একটি *সংকীর্ণ* অর্থে ব্যবহৃত হয়, ধরন নির্বিশেষে।

১৯৯২ সালে হিপ হপ বয় ব্যান্ড সিও তাইজি অ্যান্ড বয়েজ গঠনের মাধ্যমে এই ধারার আরও আধুনিক রূপের আবির্ভাব ঘটে। বিভিন্ন শৈলী এবং সঙ্গীতের ধারার সাথে তাদের পরীক্ষা-নিরীক্ষা এবং বিদেশী বাদ্যযন্ত্রের উপাদানগুলির একীকরণ দক্ষিণ কোরিয়ার সমসাময়িক সঙ্গীত দৃশ্যকে পুনর্নির্মাণ ও আধুনিকীকরণে সহায়তা করেছিল। 

আধুনিক কে-পপ "আইডল" সংস্কৃতি ১৯৯০-এর দশকে শুরু হয়েছিল, কারণ কে-পপ আইডল সঙ্গীত একটি উপসংস্কৃতিতে পরিণত হয়েছিল যা কিশোর এবং তরুণ প্রাপ্তবয়স্কদের বিপুল ভক্ত সংগ্রহ করেছিল।  প্রারম্ভিক আইডল সঙ্গীতে মন্দার পর, ২০০৩ থেকে, টিভিএক্সকিউ এবং বোআ একটি নতুন প্রজন্মের কে-পপ আইডল শুরু করে যা প্রতিবেশী জাপানি বাজারে সঙ্গীত ধারাকে ভেঙে দেয় এবং আজকে আন্তর্জাতিকভাবে কে-পপকে জনপ্রিয় করে তোলে।  অনলাইন সোশ্যাল নেটওয়ার্কিং পরিষেবা এবং দক্ষিণ কোরিয়ার টিভি অনুষ্ঠানগুলির আবির্ভাবের সাথে, কে-পপ এবং দক্ষিণ কোরীয় বিনোদনের বর্তমান বিস্তার সম্ভব হয়, যা কোরীয় ওয়েভ নামে পরিচিত, শুধুমাত্র পূর্ব এশিয়া এবং দক্ষিণ-পূর্ব এশিয়ায় নয়, পাকিস্তান, বাংলাদেশেও দেখা যায়। ভারত, লাতিন আমেরিকা, উত্তর আফ্রিকা, দক্ষিণ আফ্রিকা এবং পূর্ব আফ্রিকা, মধ্যপ্রাচ্য এবং সমগ্র পশ্চিম বিশ্ব জুড়ে, আন্তর্জাতিক শ্রোতা অর্জন করছে কে-পপ৷

২০১৮ সালে, কে-পপ উল্লেখযোগ্য বৃদ্ধি পেয়েছে এবং একটি "পাওয়ার প্লেয়ার" হয়ে উঠেছে, যা রাজস্ব বৃদ্ধিতে ১৭.৯% বৃদ্ধি পেয়েছে। ২০১৯ সালের হিসাবে, ফোনোগ্রাফিক শিল্পের আন্তর্জাতিক ফেডারেশন "গ্লোবাল মিউজিক রিপোর্ট ২০১৯" অনুসারে, কোরীয় জনপ্রিয় সঙ্গীত বিশ্বব্যাপী শীর্ষ দশটি সঙ্গীত বাজারের মধ্যে ছয় নম্বরে রয়েছে, যেখানে বিটিএস এবং ব্ল্যাকপিঙ্ক শিল্পীরা বাজারের বৃদ্ধিতে নেতৃত্ব দিচ্ছে।  ২০২০ সালে, কে-পপ একটি রেকর্ড-ভাঙ্গা বছরের অভিজ্ঞতা অর্জন করে যখন এটি ৪৪.৮% বৃদ্ধি পায় এবং বছরের সবচেয়ে দ্রুত বর্ধনশীল প্রধান বাজার হিসাবে অবস্থান করেছিল। 

## তথ্যসূত্র

## গ্রন্থপঞ্জি

* 
* 
* 
* 
* 

বিষয়শ্রেণী:কে-পপ
বিষয়শ্রেণী:দক্ষিণ কোরীয় জনপ্রিয় সংস্কৃতি
বিষয়শ্রেণী:পপ সঙ্গীত ধারা
বিষয়শ্রেণী:দেশ অনুযায়ী পপ সঙ্গীত
বিষয়শ্রেণী:দেশ অনুযায়ী জনপ্রিয় সঙ্গীত
বিষয়শ্রেণী:দক্ষিণ কোরিয়ার জনপ্রিয় সংস্কৃতি
হাতবন্দুক

**হ্যান্ডগান** হচ্ছে একটি আগ্নেয়াস্ত্র যা এক হাত অথবা উভয় হাতে ধরার উপযোগী করে নকশা করা হয়েছে। এই বৈশিষ্ট্যটি হ্যান্ডগানকে অন্যান্য দীর্ঘ আগ্নেয়াস্ত্র যেমন রাইফেল এবং শটগান থেকে আলাদা করেছে (যেগুলো সাধারণত কাঁধের সাথে বাঁধা হয়)।

হ্যান্ডগানের প্রধান উপশ্রেণিগুলো হল রিভলভার এবং পিস্তল (সিঙ্গেল শট পিস্তল, সেমি অটোমেটিক পিস্তল এবং ম্যাশিন পিস্তল অন্তর্ভুক্ত)। অন্যান্য উপশ্রেণিগুলো হল পেপারবক্স(Pepperboxes) এবং ডেরিঙ্গার(Derringers)।

অর্থের দিক থেকে "পিস্তল" এবং "হ্যান্ডগান" প্রায় একই রকম। যদিও প্রায়সময় দুই হাতে ধরে হ্যান্ডগান ব্যবহার করা হয় তবে হ্যান্ডগানের অপরিহার্য আলাদা বৈশিষ্ট্যটি হল এটির এক হাতে ধরে ব্যবহার করার সুবিধা।

## নামকরণ বৈচিত্র

### পিস্তল শব্দের বিভিন্ন অর্থ

"পিস্তল" শব্দটি "হ্যান্ডগান" শব্দের প্রায় সমার্থক। কিছু হ্যান্ডগান বিশেষজ্ঞ একটি প্রযুক্তিগত পার্থক্য তৈরি করেছেন যার দরুন পিস্তলকে হ্যান্ডগান এর উপশ্রেনী হিসেবে গণ্য করা হয়। আমেরিকাতে "পিস্তল" শব্দটি দ্বারা এমন একটি হ্যান্ডগানকে বোঝায় যার নলের সাথে একটি মাত্র চেম্বার(যেখানে বুলেট স্থাপন করা হয়) সংযুক্ত থাকে এবং "রিভলবার" শব্দটি দ্বারা বোঝায় যার একাধিক চেম্বার বিশিষ্ট একটি ঘূর্ণায়মান চোঙ থাকে। কিন্তু ইউকে/কমনয়েলথ এ সাধারণত এই পার্থক্য ব্যবহৃত হয়না। উদাহারন স্বরূপ বলা যায় Webley Mk VI এর সংজ্ঞা হল এটি পিস্তল, রিভলবার উভয়ই বলা হয়।

হাতে ধরার আগ্নেয়াস্ত্র প্রথম তৈরি করা হয় গণচীনে যেখানে বারুদও প্রথম আবিষ্কৃত হয়। সেগুলো ছিল Hand Cannons বা হাত কামান (যদিও সেগুলো হাতে ধরে না ছুড়ে হাতলের শেষ প্রান্ত থেকেও ছোড়া হত)। চৌদ্দশ শতাব্দী অবধি সেগুলো ইউরোপেও ব্যবহৃত হত। প্রথম হাতে ধরার আগ্নেয়াস্ত্র যাকে "পিস্তল" বলা যায় তৈরি হয় পনেরশ শতাব্দীতে, তবে এর প্রস্তুতকারক সম্পর্কে জানা যায়নি। আঠারশ শতাব্দী পর্যন্ত হাতে ধরার আগ্নেয়াস্ত্র বলতে এটাই বোঝানো হত। উনিশ শতাব্দীতে কার্যকর রিভলবার আবিষ্কৃত হয়। বিংশ শতাব্দীর মাঝামঝি পর্যন্ত "পিস্তল" এবং "রিভলবার" শব্দের মাঝে কোন পার্থক্য ছিলনা এবং "হ্যান্ডগান" শব্দটিই বহুল প্রচলিত ছিল। স্যামুয়েল কোল্ট এর আসল প্যাটেন্ট ছিল "Revolving-Breech Pistol" এর জন্য।

## হ্যান্ডগানের বিভিন্ন প্রকারভেদ
নিম্নে হ্যান্ডগানের প্রধান প্রধান প্রকারভেদ গুলো তাদের আবির্ভাব অনুসারে বর্ণনা করা হয়েছে। প্রতিটি শ্রেণীকে আরো কিছু উপশ্রেণীতে শ্রেণিবিভাগ করা যায়। কিছু হ্যান্ডগানকে আবার দুটি সাধারণ বৈশিষ্ট্য মাজল-লোডিং আগ্নেয়াস্ত্র(অস্ত্রের নলের সামনের দিক থেকে গুলি লোড হয়) এবং ব্রীচ-লোডিং আগ্নেয়াস্ত্র(অস্ত্রের নলের পিছন দিক থেকে লোড হয়) অনুসারেও শ্রেণিবিভাগ করা হয়।

### সিঙ্গেল শট পিস্তল

## তথ্যসূত্র

বিষয়শ্রেণী:হাতবন্দুক
বিষয়শ্রেণী:ক্ষুদ্র অস্ত্র
বিষয়শ্রেণী:পুলিশের অস্ত্র
বিষয়শ্রেণী:চীনা উদ্ভাবন
মদ্যাসক্তি

**অ্যালকোহলিজম** বা **মদ্যাসক্তি** () যা **অ্যালকোহল ইউজ ডিসঅর্ডার** (alcohol use disorder)(AUD) নামেও পরিচিত, হলো অ্যালকোহল নামক এক ধরনের পানীয়  নিয়মিত পান করার ফলে সৃষ্ট সমস্যাবলী।
পূর্বে এটাকে অ্যালকোহল অপব্যবহার ও অ্যালকোহল আসক্তি বা নির্ভরশীলতা নামে দুটি দলে ভাগ করা হত।
চিকিৎসা বিদ্যায় মদ্যাসক্তি বলা হবে যদি নিম্নের অবস্থাগুলোর মধ্যে দুই বা ততোধিক অবস্থা বিদ্যমান থাকে: একজন ব্যক্তি দীর্ঘসময় ধরে অনেক বেশি পরিমাণ অ্যালকোহল পান করে, পান করার পরিমাণ কমাতে ব্যর্থ, অ্যালকোহল পেতে ও পান করতে অনেক সময় ফুরিয়ে ফেলে, অ্যালকোহলের জন্য পাগলপারা হয়ে উঠে, অ্যালকোহল পানের পর সামাজিক ও পারিবারিক দায়িত্ব পালন থেকে দূরে থাকে, সামাজিক সমস্যা তৈরি করে, স্বাস্থ্যগত সমস্যা দেখা দেয়, ঝুঁকিপূর্ণ অবস্থার সৃষ্টি করে, অ্যালকোহল পান ছেড়ে দিলে অ্যালকোহল উইথড্রয়াল সিনড্রোম দেখা দেয় ও অ্যালকোহল টলারেন্স বা সহনীয়তা দেখা দেয়। 
ঝুঁকিপূর্ণ অবস্থার মধ্যে অন্যতম হলো মদ্যপ অবস্থায় গাড়ি চালানো ও অনিরাপদ যৌনমিলন। 
অ্যালকোহল শরীরের সমস্ত অঙ্গকে আক্রান্ত করতে পারে বিশেষত মস্তিষ্ক, হৃৎপিণ্ড, যকৃৎ, অগ্ন্যাশয় ও ইমিউন সিস্টেম বা রোগপ্রতিরোধ ব্যবস্থা।

## তথ্যসূত্র

## আরো পড়ুন

* Cannon, Eoin F. (2013). *The Saloon and the Mission: Addiction, Conversion, and the Politics of Redemption in American Culture.* Amherst, MA: University of Massachusetts Press.
* 
* 
* National Institute on Alcohol Abuse and Alcoholism. "Etiology and Natural History of Alcoholism ".
* The Online Resource for Addiction Recovery, Addiction Treatment & Addiction help. "Addiction Recovery".
* 
* Osborn, Matthew Warner (2014). *Rum Maniacs: Alcoholic Insanity in the Early American Republic.* Chicago: University of Chicago Press.
* Pence, Gregory, "Kant on Whether Alcoholism is a Disease," Ch. 2, *The Elements of Bioethics*, McGraw-Hill Books, 2007.
* 
* 
* 
* Thompson, Warren, MD, FACP. "Alcoholism." Emedicine.com, 6 June 2007. Retrieved 2007-09-02.
* 

## বহিঃসংযোগ

*
*CAGE Questionnaire on NIH 
*CIWA-Ar Score for Alcohol Withdrawal 
*Alcohol Recovery Programs

বিষয়শ্রেণী:অ্যালকোহলের অপব্যবহার
বিষয়শ্রেণী:আসক্তি
বিষয়শ্রেণী:মনোরোগ সংক্রান্ত রোগনির্ণয়
বিষয়শ্রেণী:মদ্যপান সংস্কৃতি
বিষয়শ্রেণী:মাদক নির্ভরতা
সিলভার সার্ফার

**সিলভার সার্ফার** একটি কাল্পনিক সুপারহিরো। সিলভার সার্ফার মার্ভেল কমিকস এর দ্বারা প্রকাশিত আমেরিকান কমিক বই এ দেখা যায়। সিলভার সার্ফার চরিত্রটি চলচ্চিত্র, টেলিভিশন এবং ভিডিও গেম এ দেখা যায়। চরিত্রটি জ্যাক কার্বি তৈরি করেছেন, এবং চরিত্রটি প্রথম দেখা যায় কমিক বই Fantastic Four #48, যা ১৯৬৬ সালে প্রকাশিত হয়।

সিলভার সার্ফার ধাতব চামরা দিয়ে গঠিত মানুষের মত দেখতে একজন ব্যক্তি যে সার্ফবোর্ডের মত দেখতে মহাকাশযানের মাধ্যমে মহাশুন্যে ভ্রমণ করতে পারে।

মূলত জেন লা  গ্রহের একটি তরুণ যার  নাম Norrin Radd একজন  জ্যোতির্বিজ্ঞানী,  তিনি তার গ্রহকে গ্রহ ভক্ষনকারী গ্যালাক্টাস এর কাছ থেকে রক্ষা করেন, যার বিনিময়ে তিনি গ্যালাক্টাসের ভাড়াটিয়া হিসেবে নিযুক্ত হয়।

গ্যালাক্টাস তার কসমিক শক্তির একটি ক্ষুদ্র অংশ নরেন রেড কে দিয়ে দেয়, তারপরে নরেন রেড সুবিশাল ক্ষমতা, একটি নতুন শরীর এবং একটা সার্ফবোর্ড মত মহাকাশ যান, যার উপর চড়ে তিনি আলোর চেয়ে দ্রুত ভ্রমণ করতে পারে । এখন তিনি সিলভার সার্ফার নামে পরিচিত।

সিলভার সার্ফার মহাশুন্য ভ্রমণ করে আর গ্রহ খুজে বেড়ায় গ্যালাক্টাসের খাওয়ার জন্য। যখন তার ভ্রমণ তাকে পৃথিবীতে নিয়ে আসে, তখন তার Fantastic Four দলের সাথে সাক্ষাৎ হয়। এই Fantastic Four সুপারহিরো দলটি তার মানবতা এবং আত্মা কৌলীন্য   কে পুনরায় জাগ্রত করতে সাহায্য করে . Galactus এর সাথে বিরোধিতা করায় সিলভার সার্ফার কে শাস্তি হিসেবে পৃথিবীতে নির্বাসিত করা হয়.

২০১১ সালে, আইজিএন তার "শীর্ষ ১০০ কমিক হিরোস" তালিকায় সিলভার সার্ফার ৪১ তম স্থান পান। সিলভার সার্ফার কে ২০০৭ সালের ছবি Fantastic Four: Rise of the Silver Surfer এ দেখা যায়, তার চিত্র ডগ জোন্স দ্বারা অঙ্কিত এবং কন্ঠ প্রদান করেছিলেন  Laurence Fishburne।

বিষয়শ্রেণী:কমিক চরিত্র
বিষয়শ্রেণী:চলচ্চিত্রে পুরুষ চরিত্র
ফারুক আহমদ পাটোয়ারী

**ফারুক আহমদ পাটোয়ারী** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
ফারুক আহমদ পাটোয়ারীর জন্ম চাঁদপুর জেলার ফরিদগঞ্জ উপজেলার হুগলি (পাটোয়ারী বাড়ি) গ্রামে। তার বাবার নাম সোনা মিয়া এবং মায়ের নাম রতুননেছা। তার স্ত্রীর নাম জাহানারা বেগম। তার দুই ছেলে এক মেয়ে। 

## কর্মজীবন
পাকিস্তান সেনাবাহিনীতে চাকরি করতেন ফারুক আহমদ পাটোয়ারী। ১৯৭১ সালের মার্চে ছুটিতে বাড়িতে ছিলেন। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে যুদ্ধ করেন ২ নম্বর সেক্টরের নির্ভয়পুর সাব সেক্টরে।

## মুক্তিযুদ্ধে ভূমিকা
চাঁদপুর জেলার ফরিদগঞ্জ উপজেলার শাশিয়ালী গ্রামে ১৯৭১ সালের ২৯ জুলাই একদল মুক্তিযোদ্ধা অবস্থান করছিলেন শাশিয়ালীর হাজীবাড়িতে। দুপুর আনুমানিক ১২টার সময় সময় কয়েকজন গ্রামবাসী তাঁদের জানান, ১৫-১৬টি নৌকা করে পাকিস্তানি সেনারা শাশিয়ালীর দিকে আসছে। তাদের সঙ্গে আছে পুলিশ ও রাজাকার। কিছুক্ষণ পর গ্রামবাসী মুক্তিযোদ্ধাদের আবার জানান, পাকিস্তানি সেনাদের আরেকটি দল কড়ইতলীর ভেতর দিয়ে হেঁটে আসছে। মুক্তিযোদ্ধারা খবর পেয়ে দ্রুত দুই ভাগে বিভক্ত হয়ে পাকিস্তানি সেনাদের মোকাবিলার প্রস্তুতি নিলেন। নৌকা মুক্তিযোদ্ধাদের অস্ত্রের নাগালের মধ্যে আসামাত্র একযোগে গর্জে ওঠে সবার অস্ত্র। চার-পাঁচজন পাকিস্তানি সেনা এবং সাত-আটজন রাজাকার ও পুলিশ সঙ্গে সঙ্গে নিহত হয়। চার-পাঁচটি নৌকা পানিতে ডুবে যায়। পালিয়ে যাওয়া একদল পাকিস্তানি সেনাকে দেখতে পেয়ে মুক্তিযোদ্ধারা তাদের নিঃশব্দে ঘিরে ফেললেন। মুক্তিযোদ্ধা ফারুক আহমদ পাটোয়ারী, অলিউল্লাহ পাটোয়ারী, এরশাদ উল্লা, আবদুল মতিন পাটোয়ারীও সহ অনেক মু্ক্তিযোদ্ধা ছিলেন এ দলে। ফারুক আহমদ পাটোয়ারীর এলএমজি সবার আগে গর্জে উঠল তার অস্ত্র। পাকিস্তানি সেনাদের দিক থেকে কোনো প্রত্যুত্তর না আসায় মুক্তিযোদ্ধারা গুলি ছোড়া বন্ধ করলেন। ফারুক আহমদ পাটোয়ারী ভাবলেন পাকিস্তানি সেনারা সব শেষ। এলএমজি কাঁধে নিয়ে তিনি যেই উঠে দাঁড়িয়েছেন, অমনি তার দিকে ছুটে এল একঝাঁক গুলি। মাটিতে লুটিয়ে পড়লেন তিনি। 
সেখানে শুকনো জায়গা তেমন ছিল না। ফলে পাকিস্তানি সেনারা পাল্টা আক্রমণ চালাতে ব্যর্থ হয়। একপর্যায়ে তারা ছত্রভঙ্গ হয়ে বিভিন্ন দিকে ছড়িয়ে পড়ে। বিভিন্ন স্থানে খণ্ড খণ্ড যুদ্ধ চলতে থাকে। পাকিস্তান সেনাবাহিনীর ছয়-সাতজনের একটি দল আশ্রয় নেয় এক আখ খেতে। ফারুক আহমদ পাটোয়ারীসহ কয়েকজন মুক্তিযোদ্ধা তাদের দেখতে পেয়ে ঘেরাও করেন। ওই সময় সেনাদের তিন-চারজন একটি মাচানে বসে এবং বাকিরা খেতের পাশে আড়ালে পজিশনে ছিল। ফারুক আহমদ পাটোয়ারী তার এলএমজি দিয়ে প্রথম গুলি শুরু করেন। সে কয়জন মাচানে বসে ছিল, তারা এলএমজির গুলিতে সঙ্গে সঙ্গে নিহত হয়। ফারুক আহমদ পাটোয়ারী মনে করেছিলেন সব পাকিস্তানি সেনা নিহত হয়েছে। তিনি উঠে দাঁড়ানোমাত্র বেঁচে যাওয়া পাকিস্তানি সেনারা তাকে লক্ষ্য করে গুলি করে। তখন তিনি আহত হন। সহযোদ্ধারা তাকে দ্রুত উদ্ধার করে পাঠালেন চিকিৎসকের কাছে। সহযোদ্ধারা তার মরদেহ বাড়িতে পাঠিয়ে দেন। একই এলাকায় ছিল তার গ্রামের বাড়ি। পারিবারিক কবরস্থানে তাকে সমাহিত করা হয়। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:বীর প্রতীক
বিষয়শ্রেণী:১৯৭১-এ মৃত্যু
বিষয়শ্রেণী:চাঁদপুর জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
হয়রানি

থাম্ব|একজন মহিলা হয়রানি বিরোধী ব্যানার হাতে গর্ভপাত ক্লিনিকের সামনে দাঁড়িয়ে আছেন।
**হয়রানি বা নিপীড়ন আক্রমণাত্মক**.আচরণের বহিঃপ্রকাশ। ইহা সাধারনত সেই সকল আচরণকে বোঝায় যার দ্বারা কেউ অস্বস্থি বা বিচলিত বোধ করে এবং তার পুনরাবৃত্তি করা হয়।আইনি বোধে যার দ্বারা কাউকে পীড়া দেওয়া বা ভীতিপ্রদর্শন করাকে বোঝানো হয়। যৌন হয়রানির শিকার ব্যক্তির নিকট যৌন হয়রানি নাছোড়বান্দা আর অনাকাঙ্ক্ষিত যৌনতার দিকে অগ্রসর করে, বিশেষত কর্মক্ষেত্রে, যেখানে অস্বীকার করার পরিণাম হচ্ছে সম্ভাব্য অসুবিধা। বাংলাদেশে এমন হয়রানি অহরহ।

## ব্যুৎপত্তি
 ফরাসি শব্দ থেকে একটি ধার করা শব্দ, যা ঘুরে ছিল ইতোমধ্যে ১৫৭২ সালে সত্যায়িত অর্থ 'আযাব', 'বিরক্তি', 'বিরক্ত', 'কষ্ট' এবং পরবর্তীতে ১৬০৯ এর হিসাবে 'ক্লান্ত হওয়ার শর্ত' , 'অতিরিক্ত' উল্লেখ করা হয়েছে যেমন প্রায় 1618 সাল থেকে ইংরেজি ভিত্তিক হয়। ১৫২৭ সনে 'থুচাইডিডস যুদ্ধের ইতিহাস' নামক ল্যাটিন থেকে ফরাসী অনুবাদে [./Harassment#cite_note-5 ]

## ধরন

### যান্ত্রিক
 ইলেক্ট্রনিক হয়রানি হল ইলেক্ট্রোম্যাগনেটিক তরঙ্গ ব্যবহারের একটি অপ্রমাণিত বিশ্বাস .যাদের টার্গেট করা হয় তাদের ক্ষেত্রে সাধারনত শ্রবণশক্তি সংক্রান্ত দৃষ্টিভ্রম, মনের বিভ্রমজনিত গোলযোগ, বা অন্য মানসিক রোগের সাক্ষ্য প্রমাণ মিলেছে মনবিজ্ঞানীদের মাধ্যমে। 

### বাড়িমালিক
বাড়িমালিক হয়রানি হচ্ছে ইচ্ছুক সৃষ্টি,বাড়িওয়ালা বা তার এজেন্ট-এর দ্বারা, একটি ভাড়া কন্ট্র্যাক্ট-এর অবস্থা যা হচ্ছে অস্বাচ্ছন্দ্যকর এক বা একাধিক ভাড়াটিয়ার জন্য ইচ্ছা পরিবর্জন করা। এটা একটি কৌশলগত পরিকল্পনা যা ঘন ঘন খোঁজা হয় কারণ এটা উচ্ছেদ-এর সাথে দামী আইনি খরচ আর সম্ভ্যাব্য সমস্যা জড়িত। তথাপি, যখন একটি অপরাধ প্রক্রিয়ায় সাধন করা হয় আর এর পেছনে ঘটিত প্রতিটি উপাত্ত কোর্টে প্রমাণ করা হয়, তখন উপাত্তগুলো আইনি ক্ষেত্রে একটি উত্ত্যক্ত হওয়া উপাদানে বিবেচনা করা হয়, এইভাবে অপরাধীকে অনমনীয় দণ্ডে দণ্ডিত করা হয়।

### মুঠোফোন
মোবাইল নিপীড়ন হচ্ছে ক্ষুদে বার্তা, যৌন বার্তা, ফটো বার্তা, ভিডিও বার্তা, বা ভয়েসমেইল যেকোনো ধরনের পাঠানোকে নির্দেশ করে যা অপর একটি মোবাইল ফোন থেকে হুমকি দেয়, যন্ত্রণা দেয়, বা এই বার্তার প্রাপক অপদস্থ করে। এটা সাইবার দুর্বলতা থেকে ভয় দেখানো।

### অনলাইন

### পুলিশ

### ক্ষমতা

### মানসিক

### সাম্প্রদায়িক

### ধর্মভিত্তিক

### যৌন

### কর্মক্ষেত্রে

## আইনসমূহ

### যুক্তরাষ্ট্র

### কানাডা

### যুক্তরাজ্য

## আরও দেখুন

## তথ্যসূত্র

## বহিঃসংযোগ
* 

বিষয়শ্রেণী:দুর্ব্যবহার
বিষয়শ্রেণী:অপরাধ
বিষয়শ্রেণী:হয়রানি
বিষয়শ্রেণী:পরপীড়ন
তোশক

**তোশক** হল এক প্রকার বড় প্যাড যা শায়িত দেহের ভার বহন করে এবং বিছানা এর অংশ হিসেবে ব্যবহৃত হয়।তোশক সাধারণত গদি দ্বারা তৈরি করা হয় বা মোটা নরম কাপড়,চুল,তুলা,ফোম কিংবা কাঠামো ভিত্তিক লোহার স্প্রিং দ্বারা তৈরি করা হয়।  কিছু তোশক আবার বায়ু বা পানি দ্বারা ভর্তি করে তৈরি করা হয়।

তোশক শব্দটি বাংলায় ফারসি শব্দ থেকে আগত। 
তোশক এর ইংরেজি প্রতিশব্দ *, [[আরবি ভাষা|আরবি]] শব্দ *matrah* থেকে এসেছে যার অর্থ "নিচে ফেলানো কিছু" বা "সেই জায়গা যেখানে কিছু ফেলানো হয়"।[[ক্রুসেড]] এর সময় ইউরোপিয়ানরা আরবীয়দের মেঝেতে জাজিম পেতে বিছানা তৈরির মাধ্যমে শোয়ার পদ্ধতি আয়ত্ত্ব করে।*

তোশক শক্ত কাঠামো বিশিষ্ট বিছানা এর ওপর পাতা হয়, বিছানা এর ভিত্তি হিসেবে বা একটি মোটা কাঠ অথবা বাক্স বসানো ভিত্তির সাথে  উভয় মোটা গদি হিসেবে এবং একক ভিত্তি ইউনিট হিসেবে ব্যবহৃত হয়। ডিভানদের অন্তত একটি স্প্রিংযুক্ত স্তর থাকে যার সাথে অন্যান্য তোশক তৈরির সরঞ্জামাদিও থাকে। সেটা সেকেন্ডারি তোশক হিসেবে বা সরণশীল উপরের স্তর হিসেবে সরবরাহ করা হতে পারে।

প্রাথমিক তোশকগুলো তৈরি হতো খড়, পালক বা ঘোড়ার চুল সহ বিভিন্ন প্রকার প্রাকৃতিক উপাদান দ্বারা।বিশ শতক এর প্রথমার্ধে, উত্তর আমেরিকা কর্তৃক বিক্রিত একটি তোশকের  স্প্রিং এর মজ্জার সাথে তুলার ব্যাটিং বা আঁশ ভর্তি ছিল।আধুনিক তোশক গুলোতে সাধারণত অন্তঃস্প্রিং ভিত্তি কিংবা ল্যাটেক্স, ভিসকোয়েলাস্টিক বা অন্যান্য নমনীয় পলিইউরেথিন ফোম থাকে।অন্যান্য ভর্তির সামগ্রীর মধ্যে কুণ্ডলীর ওপর বসানো অন্তরক প্যাড রয়েছে যা বিছানা এর সজ্জার স্তর গুলোকে অন্তঃস্প্রিং এর সংস্পর্শে আসা থেকে রোধ করে, সাথে সাথে বিছানা এর উপরের সজ্জার স্তরে একটি পলেস্টারের নরম আবরণ তৈরি করে।১৮৯৯ সালে জেমস মার্শাল প্রথম স্বতন্ত্রভাবে মোড়ানো স্প্রিং এর কুণ্ডলীযুক্ত তোশক পরিচিত করান যা সাধারন ভাবে  মার্শাল কয়েলস্ নামে পরিচিত।তোশক পানি কিংবা বায়ু দ্বারা বা বিভিন্ন প্রকার প্রাকৃতিক আঁশ যেমন ফুটোন দ্বারাও ভর্তি করা হয়।দক্ষিণ-পূর্ব এশিয়াতে কাপোক এবং দক্ষিণ এশিয়াতে কোইর হল তোশক তৈরির সাধারণ উপাদান।

বর্তমানে উত্তর আমেরিকায় বহুল বিক্রিত তোশক স্প্রিং এর মজ্জা যুক্ত ; তবে সম্পূর্ণ ফোম যুক্ত বিছানা এবং হাইব্রিড বিছানা, যাদের আরামদায়ক স্তরের মধ্যে স্প্রিং মজ্জা এবং ভিস্কো-ইলাস্টিক বা ল্যাটেক্স এর মতো উচ্চ মানের ফোম উভয়ই অন্তর্ভুক্ত থাকে, সেসব তোশকের ওপর লোকের আগ্রহ বৃদ্ধি পাচ্ছে। ইউরোপে পলিইউরেথিন ফোমের মজ্জা এবং ল্যাটেক্স এর মজ্জা খুবই জনপ্রিয় এবং বিক্রিত তোশকের একটি উল্লেখযোগ্য অংশ। 

## নির্মাণকৌশল
প্রচলিত তোশক দুটি প্রাথমিক অংশ নিয়ে গঠিত– একটি "কেন্দ্র" বা "সমর্থন স্তর" এবং "শয়ন স্তর" বা "আরামদায়ক স্তর"। এই দুটি অংশকে একসাথে একটি মোটা বস্ত্রে মোড়া হয়। একে বলা হয় *[[ticking]].*

শয়ন স্তরগুলো সমর্থন স্তুরগুলোকে ঢেকে রাখে এবং আরাম প্রদান করে। শয়ন স্তরটি তিনটি অংশ দ্বারা গঠিত। যথা - ইন্সুলেটর, মধ্য শয্যা এবং কুইল্ট।

তোশক সাধারণত বানানো হয় বেড সাইজিং স্ট্যান্ডার্ডস এর সাথে মিল রাখার জন্য যা বাজারের ভিন্নতায় বিভিন্নরকম হয়ে থাকে।

## প্রকারভেদ

## তথ্যসূত্র

## বহিঃসংযোগ

বিষয়শ্রেণী:তোশক
বিষয়শ্রেণী:বিছানাপত্র
পরিবেশগত অবনতি

**পরিবেশের অবনতি** বলতে বায়ু, পানি ও মাটি প্রভৃতি  সম্পদ নিঃশেষের মাধ্যমে পরিবেশের ক্ষয়সাধন, বাস্তুতন্ত্রের ধ্বংসসাধন, আবাস ধ্বংসকরণ; বন্যপ্রাণী বিলুপ্তকরণ; এবং দূষণ বৃদ্ধিকে বোঝায়। এটাকে এভাবে সংজ্ঞায়িত করা হয়- কোন পরিবর্তন বা পরিবেশগত সমস্যার অনুভূতি যা ক্ষতিকর বা অবাঞ্ছিত। I=PAT সমীকরণ দ্বারা নির্দেশিত হিসাবমতে, পরিবেশগত প্রভাব (I) বা অবনতি ইতোমধ্যে একটি খুব বড় এবং ক্রমবর্ধমান জনগোষ্ঠী (P), ক্রমাগত অর্থনৈতিক প্রবৃদ্ধি বা মাথাপিছু সমৃদ্ধি (A), এবং সম্পদের ব্যবহার হ্রাস ও প্রযুক্তি দূষণের (T) সমন্বয় দ্বারা সৃষ্ট।

পরিবেশের অবনতিকে জাতিসংঘের উচ্চ পর্যায়ের হুমকি, চ্যালেঞ্জ ও পরিবর্তন প্যানেল দ্বারা আনুষ্ঠানিকভাবে দশটি হুমকি একটি হিসেবে সতর্ক করা হয়েছে। জাতিসংঘ আন্তর্জাতিক বিপর্যয় প্রশমন কৌশল পরিবেশের অবনতিকে সংজ্ঞায়িত করেছে *সামাজিক ও পরিবেশগত উদ্দেশ্য, এবং চাহিদা পূরণের নিমিত্তে পরিবেশের ধারণক্ষমতা হ্রাস* হিসেবে। পরিবেশের অবনতি অনেক ধরনের হয়। প্রাকৃতিক আবাসস্থল ধ্বংস হলে বা প্রাকৃতিক সম্পদ নিঃশেষ করা হলে পরিবেশের ক্ষয় হয়। এই সমস্যা প্রতিহত করতে পরিবেশ সুরক্ষা এবং পরিবেশগত সম্পদ ব্যবস্থাপনার প্রয়োজন।

আমাদের সামগ্রিক পরিবেশ বিপর্যস্ত হওয়া থেকে রক্ষা করতে হবে 

## পানি দূষণ
পরিবেশের অবক্ষয়ের অন্যতম প্রধান উপাদান হলো পৃথিবীতে নিরাপদ পানির সংস্থানের নিঃশেষন। পৃথিবীর প্রায় সমস্ত পানির শুধুমাত্র ২.৫% নিরাপদ, বাকিগুলো লবণাক্ত। সুপেয় পানির ৬৯% এন্টার্কটিকা এবং গ্রীনল্যান্ডে বরফ আকারে সঞ্চিত আছে। তাই সুপেয় পানির ২.৫% এর মাত্র ৩০% পান করার উপযুক্ত। সুপেয় পানি অত্যন্ত গুরুত্বপূর্ণ একটি সম্পদ, কারণ পৃথিবীতে জীবনধারণের জন্য সবাই এর উপর নির্ভরশীল। পানি জীবমণ্ডলের সকল জীবের মধ্যে পুষ্টি ও রাসায়নিকের সঞ্চালন করে,  উদ্ভিদ এবং প্রাণীর জীবন রক্ষা করে এবং অবক্ষেপ পরিবহন ও সঞ্চয়নের মাধ্যমে পৃথিবীর পৃষ্ঠ গঠনে সহায়তা করে।

### জলবায়ু পরিবর্তন ও তাপমাত্রা
জলের স্বাভাবিকতা হ্রাস পাওয়ার সঙ্গে সঙ্গে পরিবেশের জলজ সম্পদ ও জলজ প্রাণীর সমস্যার কারণ হয়ে দাঁড়িয়েছে।  অর্থাৎ বৃক্ষচ্ছেদন ও অতিরিক্ত হারে পরিবেশবিরোধী জিনিসপত্র ব্যবহারের কারণে, পরিবেশের জলবায়ু এবং তাপমাত্রার তারতম্য ঘটে।বৃক্ষচ্ছেদন এবং মানুষের অবৈজ্ঞানিক কার্যকলাপ এর জন্য ধীরে ধীরে পৃথিবীর তাপমাত্রা বাড়তে শুরু করেছে এর ফলে বিশ্ব উষ্ণায়ন ঘটে চলেছে। যা পরিবেশের পক্ষে খুবই ক্ষতিকর এবং মারাত্মক।

### জলবায়ু পরিবর্তন ও বৃষ্টিপাত

### জনসংখ্যা বৃদ্ধি

.
### কৃষি

.
### পানি ব্যবস্থাপনা

.
## আরও দেখুন
* পরিবেশ
* বাস্তুতন্ত্র
* জলবায়ু
* জলবায়ু পরিবর্তন
* খনিজ দ্রব্য
* জাতিসংঘ উন্নয়ন কর্মসূচী

## বহিঃসংযোগ
* রোগ বৃদ্ধির বাস্তুবিদ্যা 'জনসংখ্যা বৃদ্ধি ও পরিবেশের অবক্ষয়'
* কালাহারিতে পরিবেশগত পরিবর্তনের আমেরিকান জীয়গ্রাফার্স এসোসিয়েশন এর কাহিনী
* দৈনিক জনহুমকি: পরিবেশগত অবক্ষয়
* দৃষ্টিপাত:পরিবেশের অবক্ষয় বিশ্বব্যাপী স্বাস্থ্য হুমকিতে অবদান রাখছে 
* পারমাণবিক সিস্টেম-জল চুল্লি মধ্যে সামগ্রী পরিবেশের অবক্ষয় 
*হার্নডোন এবং গিবন, মার্কিন যুক্তরাষ্ট্র নেভি 
*ঝা ও মূর্তির পরিবেশের অবক্ষয় সূচক (174টি দেশের)

## তথ্যসূত্র

বিষয়শ্রেণী:পরিবেশ
সাকিঁ জান্সিজ

**সাকিঁ জান্সিজ** (১৯৫৮ - ৯ জানুয়ারি ২০১৩) () (; , ছিলেন প্রথম সারির একজন কুর্দি বিপ্লবী এবং সশস্ত্র গেরিলা নেত্রী। তিনিও আবদুল্লাহ ওকালানের পাশাপাশি পিকেকের অন্যতম প্রতিষ্ঠাতা।

## শৈশব
জান্সিজ ১৯৫৮ সালে তুঁসেলিতে একটি আলেভি পরিবারে জন্মগ্রহণ করেন; তুঁসেলি হচ্ছে পূর্ব তুরস্কের মধ্যে অবস্থিত।

## মৃত্যু
দখলদার তুর্কী বাহিনীর বিরুদ্ধে কুর্দি জনগণের স্বাধীনতা সংগ্রামের পক্ষে আন্তর্জাতিক সমর্থন আদায়ের উদ্দেশ্যে তিনি যখন প্যারিসে অবস্থান করছিলেন তখন দুহাজার তেরো সালের ৯ জানুয়ারি আততায়ীর গুলিতে অন্য দুই সহযোদ্ধার সাথে প্যারিসেই নিহত হন।

## তথ্যসূত্র

বিষয়শ্রেণী:১৯৫৮-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:২০১৩-এ ফ্রান্সে হত্যাকাণ্ড
বিষয়শ্রেণী:গুপ্তহত্যায় মৃত সক্রিয় কর্মী
বিষয়শ্রেণী:গুপ্তহত্যায় মৃত তুর্কি
বিষয়শ্রেণী:কুর্দি সক্রিয়কর্মী
বিষয়শ্রেণী:কুর্দি জাতীয়তাবাদী
বিষয়শ্রেণী:কুর্দি রাজনীতিবিদ
বিষয়শ্রেণী:গুপ্তহত্যার শিকার সক্রিয়কর্মী
বিষয়শ্রেণী:খুনের শিকার নারী
বিষয়শ্রেণী:রাজনীতিতে কুর্দি নারী
বিষয়শ্রেণী:কুর্দিস্তান ওয়ার্কার্স পার্টির সদস্য
বিষয়শ্রেণী:তুরস্কের বন্দী ও আটক
বিষয়শ্রেণী:তুর্কি নারী অধিকার কর্মী
বিষয়শ্রেণী:২০১৩-এ গুপ্তহত্যার শিকার রাজনীতিবিদ
বিষয়শ্রেণী:২০১০-এর দশকে গুপ্তহত্যার শিকার এশীয় রাজনীতিবিদ
বিষয়শ্রেণী:২১শ শতাব্দীর তুর্কি নারী রাজনীতিবিদ
বিষয়শ্রেণী:২১শ শতাব্দীর তুর্কি রাজনীতিবিদ
চটজলদি নুডলস

**ইন্সট্যান্ট নুডুলস**  সুগন্ধী পাউডার এবং সিজনিং তেলযুক্ত পূর্ব রান্নাকৃত এবং শক্ত টুকরা করে বিক্রয় করা হয়। সুগন্ধী সাধারনত আলাদা প্যাকেটে থাকে, যদিও কাপ নুডুলসে মাঝে মাঝে সুগন্ধী কাপে আলগা করা থাকে। কিছু ইন্সট্যান্ট নুডুলস পণ্য সীল করা প্যাকেটে থাকে যা পুনরায় গরম করে সরাসরি খাওয়া যায়। নুডুলসের শক্ত টুকরা খাওয়ার আগে ফুটন্ত গরম পানিতে রান্না করতে হয় অথবা ভিজিয়ে রাখতে হয়।

জাপানের  ‘নিশিন ফুডস’এর আবিষ্কারক মুমুফুকু আনদু (জন্ম গো পেক – হক এ ‘Go Pek-Hok’) সর্বপ্রথম ইন্সট্যান্ট নুডুলস তৈরি করেছিলেন। তাঁরা ১৮৫৮ সালে ‘চিকিন র‍্যামেন’ কোম্পানি শুরু করেছিলেন । ১৯৭১ সালে নিশিন পলিস্টাইরিন কাপে নুডুলসের টুকরো দিয়ে কাপ নুডুলস তৈরি শুরু করেন (এটা জাপানে কাপ র‍্যামেন নামে পরিচিত। ইন্সট্যান্ট নুডুলস সারা পৃথিবীতে অনেক কোম্পানির নামে বাজারজাত করা হয়।

জাপানের ইন্সট্যান্ট নুডুলস প্রস্তুতকারকরা জাপানের নুডুলস স্যুপ র‍্যামেনকে তাদের ইন্সট্যান্ট নুডুলস ফ্লেভারস এর বর্ণনাকারক বলে থাকেন (যেমন ইন্দোমী কোম্পানি মিই গোরেং কোম্পানিকে তাদের মিই গোরেং রেঞ্জের বর্ণনাকারক বলে থাকেন)। এটা (র‍্যামেন) আমেরিকাতে সকল ইন্সট্যান্ট নুডুলস পণ্যের প্রতিশব্দ হয়ে গেছে।

## তথ্যসূত্র

বিষয়শ্রেণী:নুডুলসের পদ
বিষয়শ্রেণী:জাপানি উদ্ভাবন
বিষয়শ্রেণী:শুকনো খাবার
বিষয়শ্রেণী:নুডলস
বিষয়শ্রেণী:চটজলদি খাদ্য ও পানীয়
প্রক্সি সার্ভার

কম্পিউটার নেটওয়ার্কে **প্রক্সি সার্ভার** হল এমন এক সার্ভার (কোনো কম্পিউটার ব্যবস্থা অথবা অ্যাপ্লিকেশন) যা ক্লায়েন্ট থেকে আসা অন্যান্য সার্ভারের তথ্য চেয়ে করা অনুরোধগুলির মধ্যস্থতাকারী হিসাবে কাজ করে।

ক্লায়েন্ট বিভিন্ন সার্ভারের আওতাধীন কোনো পরিসেবার (কোনো ফাইল, বা সংযোগ স্থাপন, বা ওয়েব পেজ, বা অন্য কোনো) অনুরোধ নিয়ে প্রক্সি সার্ভারের সাথে যোগাযোগ করে। প্রক্সি সার্ভার সেই অনুরোধ বিবেচনা ক'রে তার জটিলতা নিয়ন্ত্রণ ক'রে তা আরও সরল করে দেয়। প্রক্সি-র উদ্ভাবনা হয়েছিল বিকেন্দ্রীকৃত ব্যবস্থা (distributed system)-কে সুগঠিত করা এবং তার মধ্যে এনক্যাপসুলেশন সংযুক্ত করার জন্য। বর্তমানে অধিকাংশ প্রক্সি-ই হল ওয়েব-প্রক্সি, যা ব্যবহারকারীর পরিচয়ের নিরপেক্ষতা বজায় রেখে ওয়ার্ল্ড ওয়াইড ওয়েব এ উপলব্ধ তথ্যাদি পাওয়া সহজ করে দেয়।

## ব্যবহার
### নজরদারী এবং নির্বাচন
#### তথ্য-নিয়ন্ত্রক সফটওয়্যার
তথ্য নির্বাচনকারী ওয়েব প্রক্সি সার্ভার একমুখী বা উভমুখী তথ্য প্রবাহের উপর প্রশাসনিক নিয়ন্ত্রণ দেয়। এটি সাধারণতঃ বাণিজ্যিক ও অবাণিজ্যিক সংস্থা (বিশেষতঃ স্কুলগুলিতে) উভয়  ক্ষেত্রেই গ্রহনযোগ্য ইন্টারনেট ব্যবহার বিধি বলবত করতে কার্যকরী হয়।

তথ্য নির্বাচক প্রক্সি  প্রায়শঃই ব্যবহারকারী সুনিশিতকরণ (user authentication) ব্যবস্থায় ওয়েব-এর আয়ত্ত নিয়ন্ত্রণ করে থাকে। এছাড়াও এটি তোইরি করে নথি (log), নির্দিষ্ট ব্যবহারকারীর ব্যবহৃত URL গুলির বিশদ বিবরণের জন্য, অথবা ব্যাণ্ডউইদ ব্যবহারের উপর নজরদারীর জন্য। আবার, আগত তথ্যাদির তাৎক্ষণিক অনুসন্ধান ক'রে, ভাইরাস এবং অন্যান্য ম্যালওয়্যার নেটওয়ার্কে প্রবেশ পাবার আগেই তার থেকে সুরক্ষা প্রদানের উদ্দেশ্য এটি যোগাযোগ করতে পারে daemon-ভিত্তিক এবং/অথবা ICAP-ভিত্তিক  অ্যান্টিভাইরাস সফ্‌টওয়্যার-এর সঙ্গে।

স্কুল, কলেজ ইত্যাদি বহু কর্মস্থলই তাদের এলাকায় প্রাপ্য ওয়েবসাইট এবং অন্যান্য ওয়েব পরিসেবা নিয়ন্ত্রিত করে থাকে। সরকারও অবাঞ্ছিত তথ্যাদি অপ্রাপ্য করে। এই সমস্ত করা হয় এক বিশেষ প্রক্সি দ্বারা যাকে বলা হয় তথ্যাদি নির্বাচক (বাণিজ্যিক রূপে অথবা বিনামূল্যে পাওয়া যায়), নচেত, করা হয় ICAP জাতীয় কোনো ক্যাশ-বিবর্ধন বিধি ব্যবহার করে, যা সুযগ দেয় কোনো উন্মুক্ত ক্যাশিং স্থাপনায় প্লাগ-ইন বিবর্ধনের।

মজার কথা হল, শিক্ষার্থীরা সাধারণতঃ যে ওয়েবসাইটগুলি ব্যবহার করে নিষিদ্ধ তথ্যাদির নাগাল পায় তারাও প্রক্সি পরিচালিত হয়, যার সাহায্যে ব্যবহারকারীরা নির্বাচক প্রক্সির দ্বারা আড়াল করা ওয়েবসাইটগুলির নাগাল পেতে পারে।

## তথ্যসূত্র

বিষয়শ্রেণী:কম্পিউটার নেটওয়ার্কিং
বিষয়শ্রেণী:কম্পিউটার নিরাপত্তা সফটওয়্যার
বিষয়শ্রেণী:ইন্টারনেট গোপনীয়তা
বিষয়শ্রেণী:ইন্টারনেট স্থাপত্য
করমজি মজিদিয়া ফাজিল ডিগ্রী মাদ্রাসা

থাম্ব|300x300পিক্সেল|করমজি মাদ্রাসার চিত্র (২০১৫ সালে তোলা)

**করমজি মজিদিয়া ফাজিল (ডিগ্রী) মাদ্রাসা** বগুড়া জেলার দুপচাঁচিয়া উপজেলায় অবস্থিত একটি ফাজিল মাদ্রাসা।

## মাদ্রাসার ইতিহাস:
করমজি মজিদিয়া ফাজিল মাদরাসাটি অত্র করমজি গ্রামের মরহুম আলহাজ্ব মাওলানা আব্দুল মজিদ মিয়া কর্তৃক ১৯৪৮ সালে স্থাপিত হয়। তৎপরবর্তী প্রতিষ্ঠানটি ০১/০১/১৯৬০ সালে দাখিল ০১/০৭/১৯৭০ সালে আলিম ও ০১/০৭/১৯৭৬ সালে ফাজিল ২০১৩ সালে কম্পিউটার শাখা অনুমোদন প্রাপ্ত হয়ে সুষ্ঠুভাবে পরিচালিত হয়ে আসছে। প্রতিষ্ঠানে দুটি সরকারি এক তলা ভবণ, তন্মদ্ধে একটি নির্মাণাধীন, তৃতীয়টি (৪৫০০ বর্গফুট) তিন তলা ভবণ। সর্বমোট কক্ষ সংখ্যা ২৩ টি। পাবলিক পরীক্ষার ফলাফল প্রতি বছর-ই সন্তোষজনক। কাম্য সংখ্যক ছাত্রী-ছাত্রী ও যোগ্য সম্পন্ন্ শিক্ষক মন্ডলী ও কর্মচারী দ্বারা পরিচালিত হয়ে প্রতিষ্ঠানটি সু-পরিচিতি লাভ করেছে ।

## অবস্থান:
করমজি মজিদিয়া ফাজিল মাদরাসা বগুড়া জেলার অন্তর্গত দুপচাঁচিয়া উপজেলাধীন করমজি মজিদিয়া ফাজিল মাদরাসাটি ১৯৪৮ সনে স্থাপিত হয়। প্রতিষ্ঠানটি উপজেলা সদর হতে ০৬ কিঃ মিঃ উত্তর- পশ্চিমে গ্রামাঞ্চলে অবস্থিত।

ম্যাপ দেখুন

## তথ্যসূত্র


বিষয়শ্রেণী:বগুড়া জেলার আলিয়া মাদ্রাসা
বিষয়শ্রেণী:১৯৪৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৪৮-এ পূর্ব পাকিস্তানে প্রতিষ্ঠিত
বিষয়শ্রেণী:বগুড়া জেলার মহাবিদ্যালয়
বুড়িশ্বর ইউনিয়ন

**বুড়িশ্বর** বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।

## আয়তন ও অবস্থান
বুড়িশ্বর ইউনিয়নের আয়তন ৮,২৪০ একর (৩৩.৩৫ বর্গ কিলোমিটার)। নাসিরনগর উপজেলা সদর থেকে প্রায় ৫ কিলোমিটার উত্তর-পূর্বে অবস্থিত এ ইউনিয়নের পশ্চিমে গোয়ালনগর ইউনিয়ন, নাসিরনগর ইউনিয়ন ও গোকর্ণ ইউনিয়ন; দক্ষিণে পূর্বভাগ ইউনিয়ন; পূর্বে গুনিয়াউক ইউনিয়ন ও ফান্দাউক ইউনিয়ন এবং উত্তরে হবিগঞ্জ জেলার লাখাই উপজেলার লাখাই ইউনিয়ন, মোড়াকরি ইউনিয়ন অবস্থিত।

## প্রশাসনিক কাঠামো
বুড়িশ্বর ইউনিয়ন নাসিরনগর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ১০টি মৌজায় বিভক্ত এবং মোট গ্রাম ১২টি।

## জনসংখ্যার উপাত্ত
২০১১ সালের আদমশুমারি অনুযায়ী বুড়িশ্বর ইউনিয়নের মোট জনসংখ্যা ৩১,১৬৩ জন। এর মধ্যে পুরুষ ১৫,০৪২ জন এবং মহিলা ১৬,১২১ জন। মোট পরিবার ৫,৮৬২টি। জনসংখ্যার ঘনত্ব প্রতি বর্গ কিলোমিটারে প্রায় ৯৩৫ জন। মৌজা এবং গ্রামভিত্তিক জনসংখ্যা নিচে উল্লেখ করা হল:

## শিক্ষা ব্যবস্থা
২০১১ সালের আদমশুমারি অনুযায়ী বুড়িশ্বর ইউনিয়নের সাক্ষরতার হার ২৮.৮%। এ ইউনিয়নে ১টি স্কুল এন্ড কলেজ, ১টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।

### শিক্ষা প্রতিষ্ঠান
;স্কুল এন্ড কলেজ
* বিজয়লক্ষ্মী স্কুল এন্ড কলেজ

;মাধ্যমিক বিদ্যালয়
* শ্রীঘর এস ই এস ডি পি মডেল উচ্চ বিদ্যালয়

## যোগাযোগ ব্যবস্থা
বুড়িশ্বর ইউনিয়নে যোগাযোগের প্রধান সড়ক সরাইল-নাসিরনগর-লাখাই-হবিগঞ্জ সড়ক। সব ধরনের যানবাহনে যাতায়াত করা যায়। এছাড়া অন্যান্য সড়কগুলোর মধ্যে উল্লেখযোগ্য ছাতিয়াইন-ফান্দাউক সড়ক। তবে বর্ষাকালে গঙ্গাসাগর সহ কয়েকটি এলাকায় নৌযানে চলাচল করতে হয়।

## খাল ও নদী
বুড়িশ্বর ইউনিয়নের পশ্চিম পাশ দিয়ে বয়ে চলেছে মেঘনা নদী এবং উত্তর পাশ দিয়ে মেঘনা নদীর শাখা বলভদ্রা নদী প্রবাহিত হচ্ছে।

## হাট-বাজার
বুড়িশ্বর ইউনিয়নে মোট ৭টি হাট/বাজার রয়েছে। সেগুলো হল সৈয়দ আক্তারনগর বাজার, লক্ষ্মীপুর বাজার, নিউ টাউনশিপ বাজার, শ্রীঘর বউ বাজার, সিংহগ্রাম বাজার,চণ্ডিপুর বাজার,চানপাড়া পয়েন্ট বাজার।

## দর্শনীয় স্থান
* কৃষ্ণকিশোর বিদ্যাসাগরের বাড়ি-বুড়িশ্বর
*
* জয়কুমার জমিদার বাড়ি
* বিজয়লক্ষ্মী স্কুল এন্ড কলেজ
* লক্ষ্মীপুর মিনি স্টেডিয়াম

## উল্লেখযোগ্য ব্যক্তি
* কৃষ্ণকুমার &ndash;– ভারতীয় হিন্দু পণ্ডিত।
* কৃষ্ণকিশোর বিদ্যাসাগর-ভারতীয় হিন্দু প্রধান পন্ডিতদের অন্যতম।
* জয় কুমার দেব রায় &ndash;– ব্রিটিশ আমলের বিখ্যাত জমিদার।

## জনপ্রতিনিধি
* বর্তমান চেয়ারম্যান: জনাব মোঃ ইকবাল চৌধুরী 

## আরও দেখুন
* নাসিরনগর উপজেলা
* নাসিরনগর থানা
* ব্রাহ্মণবাড়িয়া জেলা

## তথ্যসূত্র

## বহিঃসংযোগ

বিষয়শ্রেণী:নাসিরনগর উপজেলার ইউনিয়ন
গোবরডাঙা রেলওয়ে স্টেশন

**গোবরডাঙা  রেলওয়ে স্টেশন** শিয়ালদহ-বনগাঁ লাইন এর ঠাকুরনগর ও মসলন্দপুর রেলওয়ে স্টেশন এর মাঝে অবস্থিত একটি রেলওয়ে স্টেশন। এই স্টেশনটি উত্তর চব্বিশ পরগনার গোবরডাঙা শহরের কেন্দ্রস্থলে অবস্থিত। এই স্টেশনটি ঠাকুরনগর এলাকার যোগাযোগের একটি গুরুত্বপূর্ণ মাধ্যম। স্টেশনটি থেকে গোবরডাঙা এর সঙ্গে কলকাতা, বারাসাত,ঠাকুরনগর, চাঁদপাড়া ও বনগাঁ শহরের যোগাযোগ রক্ষা করা হয়। স্টেশনটিতে মোট ৩ টি প্লাটফর্ম রয়েছে। আর একটি অর্ধেক প্ল্যাটফর্ম আছে, কথিত আছে অতীতে গোবরডাঙার জমিদার দের কারও কারও যাতায়াতের সময় ওই অর্ধেক প্ল্যাটফর্ম এর নীচে হাতি দাঁড়াতো এবং ট্রেনে ওঠা বা ট্রেন থেকে নেমে, সেই হাতির পিঠে চেপে তাঁরা জিনিসপত্র সহ স্টেশন অব্দি যাতায়াত করতেন।আর এই স্টেশনের কোড হলো:GBG 

## তথ্যসূত্র

## বহিঃসংযোগ

বিষয়শ্রেণী:উত্তর চব্বিশ পরগনা জেলার রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পূর্ব লাইন (কলকাতা শহরতলি রেল)
বিষয়শ্রেণী:শিয়ালদহ রেল বিভাগ
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
রাজীব দীক্ষিত

**রাজীব দীক্ষিত** ছিলেন একজন ভারতীয় সমাজকর্মী।তিনি স্বদেশী আন্দোলন, আজাদী বাচাও আন্দোলন এবং আরো অনেক ক্ষেত্রে নিজ দেশের স্বার্থে সচেতনতামূলক অভিযানের প্রয়াস চালান। তিনি ভারত স্বভিমান আন্দোলন-এ জাতীয় সম্পাদক হিসেবে দায়িত্ব পালন করেন।

## পূর্ব জীবন
রাজীব দীক্ষিত ভারতের এলাহাবাদে জন্মগ্রহণ করেছিলেন। তিনি এম. টেক ডিগ্রী গ্রহণ করেন এবং অল্পকাল বৈজ্ঞানিক হিসেবে কাজ করেন।

## আন্দোলনসমূহ
* তিনি স্বদেশী ধারণায় বিশ্বাস রাখতেন। এবং আজাদী বাচাও আন্দোলন (স্বাধীনতা বাচাও আন্দোলন), উভয় ক্ষেত্রে তিনি মূখ্যবক্তা হিসেবে কাজ করতেন।
* তিনি যুক্তরাষ্ট্রের ওয়ার্ল্ড ট্রেড সেন্টার-এ নাইন ইলাভেন-এর সন্ত্রাসী হামলা নিয়ে প্রশ্ন দাঁড় করান ও দাবি করেন লোন ল্যান্টার্ণ সোসাইটি কর্তৃক প্রভাবিত এটি ছিল তৎকালীন সরকার দ্বারা রচিত কর্মকাণ্ড।

## মৃত্যু
রাজীব দীক্ষিত ৩০শে নভেম্বর ২০১০ সালে ছত্তিশগড়, ভিলাইয়েমারা যান। ২০১২ সালে, বাবা রামদেব দাবি করেন, অপরিপক্ক আন্দোলনকে ব্যাহত করার লক্ষ্যে রাজীব দীক্ষিতের মৃত্যুর কারণ হিসেবে তাকে এই ষড়যন্ত্রে অভিযুক্ত করা হয়, যেখানে তার মৃত্যু হৃৎপিণ্ডের ক্রিয়া বন্ধ হওয়ার কারণে হয়েছিলো বলে তিনি উল্লেখ করেন।

## গবেষণা
দীক্ষিত অনেকগুলো বই রচনা করেছিলেন এবং  তিনি অনেক বক্তৃতাও প্রদান করেন।আস্থাভাজন কর্তৃক তার অধিকাংশ কাজই বিভিন্ন বই আকারে এবং ইলেক্ট্রনিক মাধ্যম যেমন সিডি, এসডি কার্ড ইত্যাদি দ্বারা প্রচারিত হয়ে থাকে।

**বই**
* ৪-খন্ড *স্বদেশী চিকিৎসা*।
**গাঁও গোভাস পার আধারিত স্বদেশী কৃষি*।
**গাঁও মাতা পঞ্চগাভ্য চিকিৎসা*।
**অডিও**
**স্বদেশী কথা*।

## তথ্যসূত্র

বিষয়শ্রেণী:১৯৬৭-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:অমীমাংসিত মৃত্যু
বিষয়শ্রেণী:এলাহাবাদের_লেখক
ফাইনাল ফ্যান্টাসি

হল হিরোনোবু সাকাগুচি রচয়িত এবং স্কোয়ার এনিক্স(তৎকালীন স্কোয়ার) দ্বারা উন্নয়ন সাধিত ও ক্রয়কৃত একটি বৈজ্ঞানিক কল্পকাহিনী ও ফ্যান্টাসি মিডিয়া ফ্রেঞ্চাইজি। এই ফ্রেঞ্চাইজিটি একটি ফ্যান্টাসি সিরিজ ও বৈজ্ঞানিক কল্পনাভিত্তিক রোল-প্লেয়িং ভিডিও গেইমকে(আরপিজি) কেন্দ্র করে গড়ে তোলা। ১৯৮৭ সালে প্রকাশিত সিরিজের সর্বপ্রথম গেইম যেটাকে সাকাগুচি গেইম শিল্পে তার শেষ অবদান হিসেবে ভেবেছিলেন; তার শিরোনামটি ছিল একটি সফলতা ও তা আরও সিকুয়েলের সৃষ্টি করেছিল। তারপর থেকে সিরিজটি ট্যাকটিকাল রোল-প্লেয়িং, অ্যাকশান রোল-প্লেয়িং, ম্যসিভলি মাল্টিপ্লেয়ার অনলাইন রোল-প্লেয়িং, রেসিং , থার্ড-পার্সোন শুটার, ফাইটিং  এবং রিদ্ম ইত্যাদি গেইমের ধরনে শাখান্নিত হয়েছে। এর বাইরেও গেইম ফ্রেঞ্চাইজিটি সিজিআই মুভি, অ্যানিমে, মাংগা ও উপন্যাসের মত মাধ্যমে বিভক্ত হয়।

যদিওবা *ফাইনাল ফ্যান্টাসি* এর প্রতিটি পর্ব ভিন্ন ভিন্ন বিন্যাস ও প্রধান চরিত্র যুক্ত স্ট্যান্ড-অ্যালোন গেইম, তবুও প্রত্যেকটিরই অভিন্ন উপাদান রয়েছে যা ঐ ফ্রেঞ্চাইজিকেই সংজ্ঞায়িত করে। এই উপাদান গুলো হল কাহিনীর মূলভাব, চরিত্রদের নাম এবং গেইম কারিগর। কাহিনী একটি নায়কদের দলকে কেন্দ্র করে যারা বড় অশুভ শক্তির বিরুদ্ধে লড়াই করে এবং পাশাপাশি নিজেদের অভ্যন্তরীণ সংগ্রাম ও সম্পর্ককে খুঁজে বের করে। চরিত্রদের নাম গুলো সারা বিশ্বের নানা ইতিহাস, ভাষা, পপ সংস্কৃতি এবং বিভিন্ন সংস্কৃতির পুরাণ থেকে নেওয়া হয়েছে।

সিরিজটি বাণিজ্যিকভাবে এবং কূটনৈতিকভাবে সফল; এটি স্কোয়ার এনিক্স এর সর্বাধিক বিক্রিত ভিডিও গেইম ফ্রেঞ্চাইজি যা ১৫০ মিলিয়নেরও বেশিবার বিক্রি হয়েছে এবং এটি সর্বসেরা সর্বাধিক বিক্রিত ভিডিও গেইম ফ্রেঞ্চাইজি এর অন্যতম। সিরিজটি খ্যাতি অর্জন করেছে এটির নতুনত্ব, দৃশ্য ও সঙ্গীত এর জন্য, যেমন এর ফুল মোশন ভিডিওর সংযুক্তি, চরিত্রগুলোর ফটো-রিয়ালিস্টিক মডেল এবং নোবুও উয়েমাতসুর সুনিপুণ সঙ্গীত। ভিডিও গেইম ইন্ডাস্ট্রিতে *ফাইনাল ফ্যান্টাসি* ছিল একটি গতি বর্দ্ধক সরূপ, সিরিজটি স্কোয়ার এনিক্সের ব্যবসায়িক পদ্ধতি ও তাদের সাথে অন্য ভিডিও গেইম ডেভেলপারদের সম্পর্কের উপর প্রভাব ফেলেছে। এটি বর্তমান বিভিন্ন রোল-প্লেয়িং গেইমের সাধারণ অনেকগুলি উপাদান উপস্থাপন করেছে এবং জাপানের বাইরে কনসল ভিত্তিক আরপিজি গুলোর জনপ্রিয়তা বৃদ্ধিতে সাহায্য করেছে।

## শিরোনামসমূহ

### গেইম সমূহ

ডিসেম্বর ১৮, ১৯৮৭ সালে জাপানে সিরিজটির প্রথম পর্বের অভিষেক হয়। পরবর্তী শিরোনামগুলো চিহ্নিত করা হয় ও পূর্বের গেইম থেকে ভিন্ন একটি গল্প দেওয়া হয়। কাজেই তদেরকে দেওয়া সংখ্যাগগুলো সিকুয়েলের চেয়ে ভলিউমকেই বেশি নির্দেশ করে। অনেক *ফাইনাল ফ্যান্টাসি* গেইম উত্তর আমেরিকা, ইউরোপ ও অস্ট্রেলিয়ার স্থানীয় বাজারে অনেকগুলো ভিডিও গেইম কনসল, পার্সোনাল কম্পিউটার(পিসি) ও মোবাইল ফোনের জন্য ছাড়া হয়। আগামীর পর্বসমুহ সপ্তম এবং অষ্টম প্রজন্মের কনসলের জন্য প্রকাশিত হবে। নভেম্বর ২০১৬ তে সিরিজটি তাতে অন্তর্ভুক্ত করে *ফাইনাল ফ্যান্টাসি* থেকে *ফাইনাল ফ্যান্টাসি ১৫* পর্যন্ত মূল পর্ব, এবং সরাসরি সিকুয়েল ও স্পিন-অফগুলো, যাদের উভয়ই প্রকাশিত ও উন্নয়নাধীন হিসেবে নিশ্চিত। বেশিরভাগ পুরাতন শিরোনামগুলো বিভিন্ন প্লাটফর্মের জন্য পুনঃনির্মিত ও পুনঃপ্রকাশিত করা হয়।

#### মূল সিরিজ

## তথ্যসূত্র

বিষয়শ্রেণী:জাপানি মার্কা
বিষয়শ্রেণী:ভিডিও গেম ফ্র্যানচাইজি
সাইট্রিক অ্যাসিড

**সাইট্রিক অ্যাসিড** একটি দুর্বল জৈব অম্ল। এটির রাসায়নিক সংকেত হলো C6H8O7। প্রকৃতিতে লেবুজাতীয় ফলে এই অম্লটি পাওয়া যায়। প্রাণরসায়নে, সবাতশ্বসনকারী জীবদেহের *সাইট্রিক অ্যাসিড চক্র-*এর একটি অন্তর্বতী যৌগ হলো সাইট্রিক অ্যাসিড। প্রতি বছর ২০ লক্ষ টনেরও বেশি সাইট্রিক অ্যাসিড তৈরি করা হয়, যা মূলত অ্যাসিডিফায়ার, স্বাদবর্ধক ও চিলেটিং এজেন্ট হিসেবে ব্যবহৃত হয়। 

## প্রাকৃতিক উত্‍স এবং শিল্পক্ষেত্রে উত্‍পাদন

## রাসায়নিক বৈশিষ্ট্য

সাইট্রিক অ্যাসিড  ১৭৮৪ সালে রসায়নবিদ কার্ল উইলহেল্ম শীলে সর্বপ্রথম লেবুর রস থেকে কেলাসিত অবস্থায় আলাদা করেন।

## তথ্যসূত্র

বিষয়শ্রেণী:জৈব যৌগ
বিষয়শ্রেণী:জৈব অ্যাসিড
বিষয়শ্রেণী:গৃহস্থালী রাসায়নিক
বিষয়শ্রেণী:কিলেটিং প্রতিনিধি
বিষয়শ্রেণী:সাইট্রাস
বিষয়শ্রেণী:ফোড়ন
বিষয়শ্রেণী:ই-সংখ্যায়িত খাদ্যে সংযোজিত দ্রব্য
বিষয়শ্রেণী:ফটোগ্রাফিক রাসায়নিক পদার্থ
পলাশীপাড়া মহাত্মা গান্ধী স্মৃতি বিদ্যাপীঠ

**পলাশীপাড়া মহাত্মা গান্ধী স্মৃতি বিদ্যাপীঠ** (ইংরেজি: Palashipara Mahatma Gandhi Smriti Vidyapith) পশ্চিমবঙ্গের নদিয়া জেলার সুপরিচিত ও প্রাচীন বিদ্যালয়গুলির অন্যতম।

## ইতিহাস
এই বিদ্যালয়টি স্বাধীনতার পরের বছর অর্থাৎ ১৯৪৮ সালে তৎকালীন স্থানীয় শিক্ষানুরাগী মানুষদের চেষ্টায় প্রতিষ্ঠিত হয় নদিয়ার পলাশীপাড়াতে। তদানীন্তন ভারতীয় জাতীয় কংগ্রেস বিধায়ক (M.L.A), প্রবীণ রাজনীতিবিদ প্রয়াত রঘুনন্দন বিশ্বাসের সহযোগিতায় বিদ্যালয়ের উন্নয়ন ঘটে। মাধ্যমিক ও উচ্চমাধ্যমিক পরীক্ষায় একাধিকবার জেলাভিত্তিক ফলাফলে এই বিদ্যালয় প্রথম সারিতে থেকেছে। মাধ্যমিক বিভাগটি শুধুমাত্র বালক দের জন্যে নির্ধারিত হলেও উচ্চ মাধ্যমিক বিভাগ কো-এডুকেশন শিক্ষা চালু আছে বহুদিন যাবৎ। উচ্চ মাধ্যমিক বিভাগে কলা, বিজ্ঞান ও বাণিজ্য শাখার বিষয়গুলি পড়ানো হয়। বিজ্ঞান বিভাগের পরীক্ষাগার তিনটি প্রাচীন এবং সমৃদ্ধ। স্বাধীনোত্তর নদিয়ায় উচ্চ বিদ্যালয়ের সংখ্যা খুব বেশি না থাকায় দূর দূরান্ত থেকে ছাত্র ছাত্রীরা এখানে পড়তে আসতেন। তাদের কথা মাথায় রেখে এখানে দ্বিতল ছাত্রাবাস গড়ে তোলা হয়েছিল, বর্তমানে যদিও তা বন্ধ এবং সেই স্থানে প্রাথমিক (প্রভাতী) বিদ্যালয় গড়ে উঠেছে একই নামে।

## বিবরণ
বিদ্যালয়ের প্রাঙ্গণটি আকারে বিশাল যার একটি অংশে প্রধান শিক্ষক ও অন্যান্য সহ শিক্ষকদের আবাসন আছে। প্রাথমিক, মাধ্যমিক ও উচ্চমাধ্যমিক তিনটি আলাদা ভবন আছে পঠনপাঠনের জন্যে। এছাড়া লাইব্রেরি ও কম্পিউটার এর সুবিধা আছে বিদ্যালয় কক্ষে। 'পলাশীপাড়া মহাত্মা গান্ধী স্মৃতি বালিকা বিদ্যালয়' নামে অপর একটি পৃথক বিদ্যালয় আছে যা বালিকাদের জন্যে স্থাপিত।

## খেলাধুলা
এই বিদ্যালয়ের তরফে আন্তঃ জেলা বিদ্যালয় ক্রীড়া প্রতিযোগিতায় অবদান রাখা হয়েছে, বিশেষত ফুটবলের মান অত্যন্ত উন্নত। এই বিদ্যালয় ফুটবল দলে খেলে যাওয়া বহু তরুন, কলকাতার সুপার ডিভিশন ক্লাবে, রাজ্যস্তরে তো বটেই, জাতীয় ক্ষেত্রেও অবদান রেখেছেন। বিদ্যালয়ের নিজস্ব ক্রীড়া ময়দান বর্তমান।

## তথ্যসূত্র

বিষয়শ্রেণী:বিদ্যালয়
বিষয়শ্রেণী:ভারতের বিদ্যালয়
বিষয়শ্রেণী:পশ্চিমবঙ্গের শিক্ষাপ্রতিষ্ঠান
বিষয়শ্রেণী:১৯৪৮-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
বিষয়শ্রেণী:১৯৪৮-এ প্রতিষ্ঠিত শিক্ষাপ্রতিষ্ঠান
বেয়ারের ভুঁতিহাস

**বেয়ারের ভুঁতিহাস** বিশ্বব্যাপী মহা বিপন্ন পাখি। এরা দক্ষিণ-পূর্ব রাশিয়া ও উত্তর-পূর্ব চীন-এর মধ্যে বংশবৃদ্ধি করে; দক্ষিণ চীন, ভিয়েতনাম, জাপান ও ভারতে শীতকালে পরিযায়ী। এদের নাম এস্তোনীয় প্রকৃতিবিদ কার্ল আর্নস্ট ভন বায়ের স্মরণে রাখা হয়েছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।

## তথ্যসূত্র

## বহিঃসংযোগ

* Baer's pochard ''(Aythya baeri)'' at ARKive
* 
* 
* 
* 

বিষয়শ্রেণী:আয়থা
বিষয়শ্রেণী:বাংলাদেশের পাখি
বিষয়শ্রেণী:চীনের পাখি
বিষয়শ্রেণী:ভুটানের পাখি
বিষয়শ্রেণী:ভারতের পাখি
বিষয়শ্রেণী:কোরিয়ার পাখি
বিষয়শ্রেণী:মঙ্গোলিয়ার পাখি
বিষয়শ্রেণী:মিয়ানমারের পাখি
বিষয়শ্রেণী:নেপালের পাখি
বিষয়শ্রেণী:রাশিয়ার পাখি
বিষয়শ্রেণী:তাইওয়ানের পাখি
বিষয়শ্রেণী:থাইল্যান্ডের পাখি
বিষয়শ্রেণী:ভিয়েতনামের পাখি
বিষয়শ্রেণী:১৮৬৩-এ বর্ণিত পাখি
মিলান কুন্ডেরা

**মিলান কুন্ডেরা** এক বিংশ শতাব্দীর প্রথম অর্ধাংশের পৃথিবীর অন্যতম জনপ্রিয় একজন লেখক। তিনি প্রধানত চেক ভাষায় লেখেন। তবে তার কিছু বই ফরাসিতেও লেখা।

তার জন্ম ১ এপ্রিল ১৯২৯ চেকস্লাভাকিয়ার ব্রানোতে। তার রচনা প্রায় চল্লিশের অধিক ভাষায় অনূদিত হয়েছে। *অস্তিত্তের অসহনীয় লঘুতা*, *অমরত্ব*, *জীবন অন্য কোথাও*, *মস্করা*, *বিদায়ী* *ভোজসভা*, *হাসি ও বিস্মরণের বই* প্রভৃতি পৃথিবী বিখ্যাত উপন্যাসের লেখক তিনি। 
প্রায় প্রতি বছরই সাহিত্যে নোবেল প্রাইজের শর্টলিস্টে তার নাম থাকে।

তার রচিত প্রথম উপন্যাস 'ঠাট্টা' (The Joke)। উপন্যাসের শিল্পরূপ (Art of the Novel) তার ফরাসি ভাষায় লেখা একটি ননফিকশান। রাজনৈতিকভাবে তিনি মানবতাবাদী উদারনৈতিক। সরকারের সাথে মতানৈক্যের জন্য তিনি দেশ ত্যাগ করেন। প্রায় গত চল্লিশ বছর ধরে তিনি ফ্রান্সে বসবাস করছেন।

## তথ্যসূত্র

2| <i>নির্বাসন, পরবাস, ঘরে ফেরা<i>: মিলান কুন্দেরা ; শুভময় রায়; 'পরবাস' ৯২

বিষয়শ্রেণী:১৯২৯-এ জন্ম
বিষয়শ্রেণী:চেক ঔপন্যাসিক
বিষয়শ্রেণী:লেজিওঁ দনর প্রাপক
বিষয়শ্রেণী:চেক দার্শনিক
বিষয়শ্রেণী:২০শ শতাব্দীর ফরাসি দার্শনিক
বিষয়শ্রেণী:২০শ শতাব্দীর ফরাসি অনুবাদক
বিষয়শ্রেণী:চার্লস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সংস্কৃতির দার্শনিক
বিষয়শ্রেণী:ইতিহাসের দার্শনিক
বিষয়শ্রেণী:সাহিত্যের দার্শনিক
বিষয়শ্রেণী:সামাজিক দার্শনিক
বিষয়শ্রেণী:সাম্যবাদ সম্পর্কে লেখক
বিষয়শ্রেণী:২০শ শতাব্দীর ফরাসি ঔপন্যাসিক
বিষয়শ্রেণী:ফরাসি পুরুষ ঔপন্যাসিক
বিষয়শ্রেণী:ফ্রান্সের নাগরিকীকৃত নাগরিক
বিষয়শ্রেণী:উত্তরাধুনিক লেখক
বিষয়শ্রেণী:২০শ শতাব্দীর ফরাসি কবি
বিষয়শ্রেণী:২০২৩-এ মৃত্যু
বিষয়শ্রেণী:২১শ শতাব্দীর ফরাসি কবি
বিষয়শ্রেণী:ফরাসি রাজনৈতিক দার্শনিক
আলী (অভিনেতা)

**আলী** একজন ভারতীয় অভিনেতা, এবং অন্ধ্রপ্রদেশে টেলিভিশন উপস্থাপক হিসেবে কাজ করেন। তিনি এক হাজারেরও উপরে তেলুগু, তামিল চলচ্চিত্র ও হিন্দি চলচ্চিত্রেও কাজ করেন। তিনি পবন কল্যাণ ও পুরি জগন্নাথ-দের ছবিগুলোতে একজন নিয়মিত অভিনেতা। দ্য একাডেমী অব গ্লোবাল পিস ২৫শে মে ২০১৩ সালে তামিল নাড়ুর কোয়েম্বাটুরে তাকে অবৈতনিক ডক্টরেট উপাধিতে সম্মানিত করেন। তিনি দুইবার ফিল্মফেয়ার পুরস্কার এবং দুইবার নন্দী পুরস্কার লাভ করেন।

## পূর্ববর্তী জীবন
আলী ভারতের অন্দ্রপ্রদেশের রাজাহমুন্দ্রির একটি গরীব পরিবারে জন্মগ্রহণ করেন। তার পিতা ছিলেন একজন দর্জি এবং তার মাতা ছিলেন একজন গৃহিণী। তার ছোট ভাই হলেন খাইয়ুম, যিনিও ছিলেন একজন অভিনেতা। ২৩শে জানুয়ারি ১৯৯৪ সালে তিনি বিবাহ করেন এবং তার দুই মেয়ে ও এক পুত্র সন্তান রয়েছে (মো. ফাতিমা রামেজুন, মো আব্দুল সোবহান ও জুভেরিয়া মেথি)।

## কর্মজীবন
রাজামুন্দ্রির সাঙ্গীতিক সংস্থা,জিৎমোহন মিত্রের সাহায্যে আলী চলচ্চিত্র শিল্পে আসেন। যখন পরিচালক ভারতী রাজা,তার চলচ্চিত্র *সীতালোকা চিলুকা*র জন্য শিশু অভিনেতা খুঁজছিলেন ,তখন আলী কোনো এক কারণে চেন্নাই গিয়েছিলেন এবং ভারতী তাকে একটি চরিত্রে অভিনয়ের সুযোগ দেন। শিশু অভিনেতা হিসেবে আলী বহু চলচ্চিত্রে অভিনয় করেছেন। যখন শিশু অভিনেতা হিসেবে তাঁর বয়স অনেক বেশি তখন তিনি টলিউডে একজন কৌতুক অভিনেতা হিসেবে পরিচিতি লাভ করেন।

পরিচালক এস.ভি.কৃষ্ণ রেড্ডি তাকে বহু চলচ্চিত্রে কৌতুক অভিনেতা হিসেবে সুযোগ দেন এবং তার জন্য আরো অনেক নতুন ভূমিকার ব্যাপারে ভাবেন। আলী *চাটা* নামক তার নিজস্ব অভিনয়শৈলীর উন্নয়ন করেন। আলী কন্নড় চলচ্চিত্র *[[সুপার]](২০১০)* এ অভিনয় করে ব্যাপক জনপ্রিয়তা অর্জন করেছিলেন।

আলী,মনমোহন জাদু মলম নামক চুলকানি-প্রতিরোধী ঔষধের ব্রান্ড অ্যাম্বাসেডর হয়েছেন। তিনি এমএএ টিভি ও জেমিনি টিভির এটিএমে *আলী টকিস* নামক একটি সবাক চলচ্চিত্রের আয়োজক। 

## পুরস্কার

; **[[নন্দী পুরস্কার]]**
* নন্দি পুরস্কার সেরা শিশু অভিনেতা - Seethakoka Chiluka (1981)
* নন্দী বিশেষ জুরি পুরস্কার - Pittala Dora (1996)
## চলচ্চিত্র তালিকাস্মূহ

নিম্নে আলীর চলচ্চিত্র তালিকা বর্ণিত হয়েছে -
* *সীতাকথা চিলুকা* (১৯৮১)
* *জাম্বা লাকিদি পাম্বা* (১৯৯৩)
* *রাজেন্দ্রুদু গজেন্দ্রুদু* (১৯৯৩)
* *মায়ালোদু* (১৯৯৩)
* *হ্যালো ব্রাদার* (১৯৯৪)
* *মুদ্দুলা প্রিয়ুদু* (১৯৯৪)
* *যমলীলা* (১৯৯৪)
* *শুভলগ্নম* (১৯৯৪)
* *আম্মায়ী কাপুরম* (১৯৯৪)
* *ঘটোৎকচুদু* (১৯৯৫)
* *পিত্তলা দোরা* (১৯৯৬)
* *গানশট* (১৯৯৬)
* *ইডিয়ট* (২০০২)
* *আম্মা নান্না ও তামিল আম্মায়ী* (২০০৩)
* *সুপার* (২০০৫)
* *পেল্লাইনা কোথালো* (২০০৬)
* *দেশামুদুরু* (২০০৭)
* *কিক* (২০০৯)
* *জলসা* (২০০৮)
* *গব্বর সিং* (২০১২)
* *ক্যামেরাম্যান গঙ্গাথাও রামবাবু* (২০১২)
* *আত্তারিন্তিকি দারেদি* (২০১৩)
* *সাহসম* (২০১৩)
* *রেস গুররাম* (২০১৪)
* *শ্রীমানথুডু* (২০১৫)
* *এস/ও সত্যমূর্তি* (২০১৫)
## বহিঃসংযোগ
* 

## তথ্যসূত্র

বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তেলুগু অভিনেতা
বিষয়শ্রেণী:ভারতীয় মুসলিম
বিষয়শ্রেণী:ভারতীয় কৌতুকাভিনেতা
বিষয়শ্রেণী:ভারতীয় জনসমক্ষে কৌতুক পরিবেশন শিল্পী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:নন্দী পুরস্কার বিজয়ী
বিষয়শ্রেণী:রাজাহমুন্দ্রির ব্যক্তিত্ব
বিষয়শ্রেণী:অন্ধ্রপ্রদেশের অভিনেতা
বিষয়শ্রেণী:তেলুগু কৌতুকাভিনয়শিল্পী
বিষয়শ্রেণী:ভারতীয় খেলার অনুষ্ঠানের উপস্থাপক
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:পূর্ব গোদাবরী জেলার ব্যক্তি
বিষয়শ্রেণী:অন্ধ্রপ্রদেশের ব্যক্তি
জেমিনি গণেশন

**রামস্বামী গণেশন** (; ১৭ নভেম্বর ১৯২০ – ২২ মার্চ ২০০৫), যিনি **জেমিনি গণেশন** নামে সর্বাধিক পরিচিত, ছিলেন একজন ভারতীয় তামিল চলচ্চিত্র অভিনেতা। তাকে তামিল ভাষায় 'কাদাল মান্নান' যার বাংলা অর্থ হচ্ছে প্রেমের রাজা বলা হত কারণ তার অভিনীত চলচ্চিত্রগুলোর প্রেম কাহিনীগুলো অনেক দর্শক জনপ্রিয়তা পেত। তামিল চলচ্চিত্র জগতে জেমিনির নাম 'থ্রী বিগেস্ট নেমস অব তামিল সিনেমা'তে যুক্ত হয়েছিলো; এখানে আরো দুজন ছিলেন এমজিআর এবং শিবাজি গণেশন। জেমিনি অনেক গুরুত্বপূর্ণ পুরস্কার লাভ করেন তন্মধ্যে রয়েছে পদ্মশ্রী (১৯৭১), কালাইমামণি, এম জি রামচন্দ্রন স্বর্ণপদক এবং স্ক্রিন আজীবন সম্মাননা পুরস্কার। তার জন্ম একটি গোঁড়া হিন্দু পরিবারে হয়েছিল এবং তামিল ফিল্ম ইন্ডাস্ট্রিতে ১৯৪০ এর দশকের মাঝখানদিকে ঢোকার সময় তিনি ছিলেন অন্যতম স্নাতক।

জেমিনি ১৯৪৭ সালের তামিল চলচ্চিত্র *মিস মালিনী* দ্বারা তার অভিনয় জীবনের অভিষেক ঘটান, কিন্তু তিনি ১৯৫৩ সালের চলচ্চিত্র *দাই উল্লাম* এ খলনায়কের ভূমিকায় অভিনয় করে পরিচিতি পান। ১৯৫৪ সালে মুক্তি পাওয়া চলচ্চিত্র *মানাম পোলা মাঙ্গালইয়াম* তাকে প্রকৃত তারকাখ্যাতি এনে দিয়েছিলো। জেমিনি তার সমসাময়িক তামিল তারকা এমজিআর এবং শিবাজি গণেশনের মত রাজনীতিতে জড়িয়ে যাননি, তাছাড়া এমজিআর এবং শিবাজি অভিনয় জগতে প্রবেশ করার আগে মঞ্চনাটকে অভিনয় করতেন যেটা জেমিনি করেননি। তাছাড়া ইনি তার চলচ্চিত্রে অভিনয়ের জন্য কোনো জাতীয় পুরস্কারও পাননি। প্রায় পঞ্চাশ বছরের অভিনয় জীবনে জেমিনি তামিল ভাষার চলচ্চিত্র ছাড়াও অল্প কিছু কন্নড়, তেলুগু, মালয়ালম এবং হিন্দি ভাষার সিনেমাতেও অভিনয় করেছেন। তার অভিনীত চলচ্চিত্রে গায়ক এ এম রাজা এবং পি বি শ্রীনিবাসের গাওয়া গান তাকে জনপ্রিয় হতে সাহায্য করেছিলো। একটি সাফল্যমণ্ডিত চলচ্চিত্রজীবন থাকা সত্ত্বেও বাস্তবজীবনে তার একাধিক নারীর সঙ্গে বন্ধন তাকে সমালোচনায় ফেলে দিয়েছিলো। পুরো কর্মজীবনে তিনি মাত্র দুটি 'ফিল্মফেয়ার পুরস্কার' জিতেছিলেন।
## তথ্যসূত্র

## বহিঃসংযোগ
*

বিষয়শ্রেণী:১৯২৫-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় তামিল ব্যক্তি
বিষয়শ্রেণী:তামিল চলচ্চিত্র অভিনেতা
বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:১৯২০-এ জন্ম
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
বিষয়শ্রেণী:একাধিক অঙ্গ ব্যর্থতায় মৃত্যু
কাঞ্চনা ২

**কাঞ্চনা ২** () অথবা **মুনি ৩ঃ কাঞ্চনা** () হলো ২০১৫ সালে মুক্তি পাওয়া তামিল ভাষায় নির্মিত একটি ভৌতিক ও কমেডি ধাঁচের চলচ্চিত্র। ছবিটি পরিচালনা ও প্রযোজনা করেন অভিনেতা রাঘব লরেন্স। তিনি এই ছবিতে দ্বৈত চরিত্রে অভিনয় করেছেন।

## অভিনয়ে

* রাঘব লরেন্স (রাঘব এবং শিবা নামে দ্বৈত চরিত্রে অভিনয় করেন)
* তাপসী পান্নু (নন্দিনী চরিত্রে অভিনয় করেন)
* নিত্যা মেনন (গঙ্গা চরিত্রে অভিনয় করেন)
* শ্রীমান (ডঃ প্রসাদের চরিত্রে অভিনয় করেন)
* কোভাই সরলা (রাঘবের মায়ের চরিত্রে অভিনয় করেন)
* রেনুকা (নন্দিনীর ননদের চরিত্রে অভিনয় করেন)
* সুহাসিনী মনিরত্ন (গ্রিন টিভি হেড এর চরিত্রে অভিনয় করেন)
* পূজা রামচন্দ্র (পূজা'র চরিত্রে অভিনয় করেন)
* রাজেন্দ্র (ভৃত্যের চরিত্রে অভিনয় করেন)

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:২০১০-এর দশকের তামিল ভাষার চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:ভারতীয় ধারাবাহিক চলচ্চিত্র
বিষয়শ্রেণী:ভারতীয় হাস্যরসাত্মক লোমহর্ষক চলচ্চিত্র
বিষয়শ্রেণী:অন্য ভাষায় পুনর্নির্মিত তামিল চলচ্চিত্র
বিষয়শ্রেণী:প্রতিশোধ বিষয়ক ভারতীয় চলচ্চিত্র